Afrika stristrigeto

La Afrika stristrigeto (Glaucidium capense, laŭ kio ankaŭ kablanda strigeto) estas malgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. La alia grupo estas la turstrigoj, nome Titonedoj. Ĝi estas indiĝena de multo de suda, centra kaj orienta Afriko. La taksono povus esti kvar specioj anstataŭ unusola specio.

Aspekto
La Afrika stristrigeto estas malgranda strigo, kiu montras iom da geografia vario (vidu Taksonomion). La nomiga subspecio estas grizecbruna supre kun fajnaj flavecbrunaj strioj kaj mallarĝa blanka brovo. La skapulaj kaj pli grandaj flugilkovriloj havas blankajn eksterajn retojn kun malhelbrunaj pintoj kaj formas blankan strion trans la ŝultro kaj la faldita flugilo. La bruna brusto estas fajne strieca kun flavecbruna koloro kaj la brusto kaj flankoj estas blankaj kun brunaj makuloj. La subflugilaj kovriloj, kruroj kaj ventro estas blankaj, dum la flugilplumoj kaj vosto estas brunstriecaj kun ruĝecbruna koloro. La beko kaj vaksaĵo estas obtuze verdflavaj kaj la okuloj, kruroj kaj piedoj estas flavaj. Longo estas ĉirkaŭ 17 cm kaj enverguro estas ĉirkaŭ 40 cm.

Alvoko
La krio de la afrika stristrigeto estas serio de unuecaj ronronantaj notoj.

Distribuado kaj habitato
G. capense estas endemio de Suda kaj Orienta Afriko el Kenjo kaj Orienta Kablando Ĝis Okicdenta Angolo.

La afrika stristrigeto troviĝas en malfermaj vivejoj kun arboj kiel ekzemple ĉe ĉerivera arbaro, maldensa arbaro, arbarlimo kaj sekundara kreskaĵaro.

Kutimaro
La afrika stristrigeto estas parte taga. Ĝia krio okazas ĉefe ĉe krepusko kaj tagiĝo, sed ankaŭ dum la nokto en trankvilaj kaj klaraj noktoj. Ĝi estas ofte observata sur malfermaj ripozejoj, serĉante predon, eĉ dumtage. Ĝi ripozas ene de ŝirmejo, ofte en natura kavaĵo en arbo. Se ili estas detektitaj de aliaj birdoj dumtage, ili ofte estos ĉikanataj. La afrika stristrigeto manĝas malgrandajn mamulojn, birdojn, reptiliojn, ranojn, insektojn, skorpiojn kaj raŭpojn, kiuj estas normale kaptitaj post mallonga flugo de ripozejo.

Ambaŭ seksoj alvokas por proklami sian teritorion, plej ofte antaŭ reproduktado. La nestejo kutime estas arba kavaĵo 3–6 m super la grundo. Du aŭ tri ovoj estas demetitaj de septembro ĝis novembro. La idoj estas nutrataj de ambaŭ gepatroj sed nur en la mallumo, elnestiĝante post 30–33 tagoj kaj fariĝante sendependaj post 7–12 monatoj.

Taksonomio
Nuntempe estas agnoskitaj tri subspecioj, sed multaj aŭtoritatoj agnoskas ĉiun el ĉi tiuj kiel apartan specion. Aliaj en la komplekso kiel G. capense etchecopari (aŭ la stristrigeto de Etchecopar) havas necertan statuson. La subspecioj estas jenaj:
Glaucidium capense capense: suda Mozambiko ĝis Kwazulu-Natal kaj Orienta Kablando.
Glaucidium capense ngamiense: orienta Demokratia Respubliko Kongo ĝis centra Tanzanio (inklude insulon Mafia), suden ĝis Angolo, norda Namibio, norda Bocvano, Zimbabvo, kaj Mozambiko.
Glaucidium capense scheffleri:  plej suda marborda Somalio, orienta Kenjo kaj nordorienta Tanzanio.

 Referencoj 

 Eksteraj ligiloj 




 Speciteksto en The Atlas of Southern African Birds

Kategorio:Strigedoj
Kategorio:Birdoj de Afriko